## El Museu de les Ciències acull l’exposició dedicada als Premis Rei Jaume I 2024

*** La mostra està situada en el Carrer Menor del Museu de les Ciències i és d’accés lliure**

El Museu de les Ciències acull l’exposició dedicada als Premis Rei Jaume I 2024, que destaca els assoliments científics de les persones premiades en l’última edició dels guardons.

La mostra se situa en el Carrer Menor, espai en la planta baixa del Museu de les Ciències d’accés lliure al públic. Al llarg de huit panells, es presenten el guardó i les diverses categories, així com les trajectòries reconegudes enguany: Antonio Acín Dal Maschio, en investigació bàsica; Francisco Pérez García, en economia; Xavier Trepat Guixer, en investigació biomèdica; Sergio M. Vicente Serrano, en protecció del medi ambient; Luis Serrano Pubul, en noves tecnologies; Víctor Amarnani, premi a l’emprenedor, i Jordi Sunyer Deu, en investigació clínica i salut pública.

La Ciutat de les Arts i les Ciències exposa cada any esta mostra per a divulgar els premis atorgats per la Fundació Premis Rei Jaume I, que contribuïxen a la promoció de la investigació i el desenrotllament científic a Espanya, i que van ser impulsats pel professor Santiago Grisolía.

Fecha: 30/07/2024